

Povodom organizovanja najveće i najmasovnije sportske manifestacije “Međunarodni atletski maraton”, a u vezi sa Odlukom o finansiranju sporta u Glavnom gradu (“Službeni list CG- opštinski propisi”, broj 19/24), Sekretarijat za sport Glavnog grada Podgorice, raspisuje

**KONKURS**

**za izbor organizatora Međunarodnog atletskog maratona**

**I-** Raspisuje se konkurs za izbor organizatora Međunarodnog atletskog maratona (u daljem tekstu: Maraton) koji se održava u mjesecu novembru u Podgorici.

**II-**Organizator Maratona može biti sportska organizacija i drugo pravno lice.

**III-** Organizator Maratona se bira na period od 4 (četiri) godine.

**III**-Budžetom Glavnog grada za 2024. godinu za Maraton su opredjeljena sredstva u iznosu od

50.000,00 eura.

**IV**- Sportska organizacija uz prijavu na Konkurs dostavlja:

- rješenje o upisu u Registar sportskih organizacija u skladu sa Zakonom o sportu

- Statut, kojim se dokazuje da sportska organizacija, pored ostalog, obavlja djelatnost(organizovanje

sportskih priredbi) koje su predmet ovog konkursa;

-potvrdu iz Centralne banke CG da sportskom subjektu nijesu blokirani računi (ne starija od 30 dana),

- potvrdu od organa uprave nadležnog za poslove utvrđivanja, kontrole i naplate javnih prihoda da sportski subjekt nema neizmirenih poreskih obaveza zaključno sa 31. decembrom prethodne godine,

-Izjavu da je blagovremeno i u cjelosti ispunila obaveze prema Glavnom gradu preuzete na temelju prethodno dodijeljenih sredstava kao i svim drugim davaocima finansijskih sredstava iz javnih izvora (podnešeni izvještaji sa ovjerenom pratećom dokumentacijom o utrošenim sredstvima);

-dokaz odnosno izjavu o najmanje tri godine iskustva u organizaciji medjunarodnih sportskih priredbi međunarodnog karaktera.

**V-** Pravna lica uz prijavu na ovaj konkurs dostavljaju:

- dokaz o adekvatnim referencama (savremene komunikacije, marketing, ljudski resursi, adekvatna oprema i sl.) u vezi sa organizacijom sportskih priredbi međunarodnog karaktera i najmanje tri godine radnog iskustva u organicaciji sportskih priredbi međunardnog karaktera;

-potvrdu iz Centralne banke Crne Gore, da pravnom licu nijesu blokirani računi (ne starija od 30 dana),

-potvrdu od organa uprave nadležnog za poslove utvrđivanja, kontrole i naplate javnih prihoda da sportski subjekt nema neizmirenih poreskih obaveza zaključno sa 31. decembrom prethodne godine,

**VI-** Organizator Maratona dužan je da: za vrijeme trajanja obezbijedi prisustvo sanitetskog vozila službe medicinske pomoći sa medincinskom ekipom, a po potrebi i drugih organa i organizacija, javnih službi, javnih službi i privrednih društava vatrogasne jedinice, inspekcijske i komunalne službe i dr.); snosi troškove za angažovanje sanitetskog vozila sa medicinskom ekipom; preduzme mjere prevencije rizika nastanka štete za sportiste, gledaoce i druge učesnike Maratona (upozorenja, isticanje zabrana, davanje obavještenja i uputstava i sl.), kao i mjere kojima se na povećane rizike utiče (bezbjednost sportskog objekta, ispravnost i adekvatnost instalirane i druge opreme, odvijanje Maratona u skladu sa propozicijama i dr.); preduzme potrebne bezbjednosne mjere za sprečavanje nasilja i nedoličnog ponašanja na sportskim priredbama, u skladu sa zakonom kojim se propisuju mjere za sprečavanje nasilja i nedoličnog ponašanja na sportskim priredbama i sportskim pravilima nacionalnog sportskog saveza; omogući kontrolu dopinga, u skladu sa Zakonom o sportu i sportskim pravilima; prijavi održavanje Maratona, u skladu sa zakonom.

**VII**- Organizator Maratona odgovara za štetu koja se, u vezi sa njegovim organizovanjem prouzrokuje sportistima, gledaocima i drugim učesnicima, kao i trećim licima, zbog nepoštovanja obaveza iz tačke VI ovog konkursa, u skladu sa pozitivnim propisima o odgovornosti za prouzrokovanu štetu.

-angažovanje međunarodno afirmisanog sportiste kao ambasadora Maratona.

**VIII**- Za izbor organizatora Maratona, gradonačelnica obrazuje komisiju čiji je zadatak da utvrdi ispunjenost uslova za izbor organizatora po ovom Konkursu, razmotri dostavljene prijave i sačini predlog odluke o izboru organizatora Maratona i isti dostavi gradonačelnici radi zaključenja ugovora o organizaciji Maratona.

**IX-** Prilikom izbora organizatora Maratona po ovom konkursu, Komisija će naročito cijeniti:

- inovativna rješenja u pogledu organizacije Maratona,

-brendiranje Maratona,

-saradnja sa organizatorima sličnih sportskih priredaba u inostranstvu;

-predlog marketinške kampanje koja je fokusirana na sredstva savremene komunikacije i na promociju preko društvenih mreža.

**X-** Prijava na Konkurs predaje se u zatvorenoj koverti na adresu: Sekretarijat za sport, Marka Miljanova broj 4, 81000 Podgorica, sa naznakom: KONKURS ZA IZBOR ORGANIZATORA MEĐUNARODNOG ATLETSKOG MARATONA 2024-2027– NE OTVARATI PRIJE ZVANIČNOG OTVARANJA.

**XI-** Prijave na Konkurs podnose se u roku od 15 dana od dana objavljivanja Konkursa u dnevnom štampanom mediju. Dodatne informacije o Konkursu mogu se dobiti na telefone: 225-168; 225-166 i 225-144.

**XII-** Neblagovremene ili nepotpune prijave neće biti razmatrane,

**XIII**- Glavni grad ne snosi troškove koji su nastali povodom prijava na ovaj konkurs, konkursni materijal se ne vraća i ostaje u arhivi Glavnog grada.

**IV-** Ovaj konkurs objaviće se na internet stranici Glavnog grada i u jednom dnevnom štampanom mediju koji izlazi na teritoriji Crne Gore.